પાલનપુર ખાતે આબુહાઇવે નજીક માર્બલની ફેકટરી ધરાવતા એક વેપારી સોમવારે સાંજે ઘરેથી ગૂમ થઇ ગયા હતા. જેમની મોડીરાત્રિ સુધી પરિવારજનોએ શોધખોળ કરી હતી. દરમિયાન મંગળવારે વહેલી સવારે શહેરના માનસરોવર ફાટક નજીક ગરનાળામાંથી વેપારીનો મૃતદેહ મળી આવ્યો હતો. મૃતદેહની બાજુમાંથી ઝેરી પ્રવાહીની બોટલ મળી આવતાં તેમણે ઝેર ગટગટાવી આપઘાત કરી લીધો હોવાનું પોલીસ દ્વારા પ્રાથમિક અનુમાન લગાવવામાં આવી રહ્યું છે. દરમિયાન મૃતદેહનું પીએમ કરી વાલીવારસોને સોંપવામાં આવ્યો હતો. આ ઘટનાને પગલે સમગ્ર શહેરમાં ભારે ચકચાર મચી જવા પામી હતી.